פיל ראד

פיל ראד (באנגלית: Phil Rudd; נולד ב-19 במאי 1954) הוא מתופף רוק אוסטרלי. ראד התפרסם כמתופף בהרכב הקלאסי של להקת AC/DC, אליה הצטרף בשנת 1974. פיל ראד הקליט מספר אלבומים עם AC/DC לאורך השנים וביניהם האלבומים המצליחים Highway to Hell ו Back in Black. בשנת 2003 הונצח ראד עם להקת AC/DC בהיכל התהילה של הרוק אנד רול. פיל ראד דורג במקום 86 ברשימת 100 המתופפים הגדולים בעולם שפורסמה על ידי המגזין המוזיקה רולינג סטון. פיל ראד נולד בעיר מלבורן, אוסטרליה והחל לנגן על תופים בשנות העשרה לחייו. כבר מראשית דרכו כמתופף התפרסם ראד כשהחל לנגן בלהקות שונות עמן הקליט אלבומים והופיע בסצנת המועדונים של מלבורן עד להצטרפותו ל-AC/DC בשנת 1974. ראד הוא החבר היחידי מההרכב הקלאסי של AC/DC שנולד באוסטרליה. בשנת 1983, בשיא הצלחתה של הלהקה, בחר להשתקע בניו זילנד שם ניהל עסקי תעופה ומסעדנות. בשנת 1974 פיל ראד כבר היה מתופף מוכר בסצנת הרוק של מלבורן כששמע שלהקת AC/DC עורכת מבחני במה למתופפים על מנת למצוא מתופף חדש ללהקה וניגש לאודישן. מייסדי הלהקה, האחים מלקולם ואנגוס יאנג, התרשמו מאוד מנגינתו של ראד והציעו לו להצטרף ללהקה. בין השנים 1975 ו 1983 הקליט ראד 10 אלבומי אולפן עם הלהקה ויצא איתם לסיבובי הופעות חובקי עולם. כדי לבסס את ההצלחה הבינלאומית של הלהקה, אף עקר איתם ממולדתו אוסטרליה והשתקע בלונדון, אנגליה. בשנת 1983 ראד, שהיה מוכה יגון בעקבות מותו בטרם עת של סולן הלהקה בון סקוט והתקשה להתאושש, עזב את הלהקה לאחר ריב עם מייסד הלהקה מלקולם יאנג. ראד הוחלף על ידי המתופף סיימון רייט ולאחר מכן על ידי המתופף כריס סלייד. ראד עזב את לונדון והשתקע בניו זילנד. הוא חדל לנגן, הקים עסקי חקלאות, מסעדנות ותעופה והוסמך כטייס מסוקים. בשנת 1994 פנו האחים יאנג אל ראד וביקשו ממנו לחזור למקומו מאחורי התופים. האחים יאנג טענו שחסר היה להם ״הסווינג״, שאפיין את סגנון נגינתו של ראד שהיה מאוד מזוהה עם הלהקה. ראד נעתר לבקשתם ונכנס ישירות להקלטת האלבום Ballbreaker. בין השנים 1995 עד 2014 הקליט ראד עם הלהקה ארבעה אלבומי אולפן נוספים והלהקה ערכה סיבובי הופעות ממושכים. במאמר משנת 2010 חלקו מתופפים מפורסמים שבחים לנגינתו של ראד וציינו שהייתה לו השפעה נרחבת על סגנון התיפוף שלהם, ביניהם אריק סינגר מתופף להקת קיס, כריסטוף שניידר מתופף להקת ראמשטיין ועוד. Modern Drummer הפיקו כתבת המשך שפורסמה בשנת 2011 במגזין תחת הכותרת המחמיאה ״Phil Rudd: The Very Definition of Rock Drumming״. בשנת 2014 הקליט ראד עם הלהקה את האלבום Rock or Bust אך לאחר חזרתו לניו זילנד בתום ההקלטות הואשם באיומים וניסיון לפגיעה בחייו של מפיק מוזיקלי שלטענתו היה אחראי לכישלון אלבום הסולו שהקליט, Head Job. האישומים הכבדים בוטלו בסופו של דבר אך ראד הואשם והודה באחזקת מריחואנה וסמים נוספים ונידון למאסר בית ממושך שמנע ממנו להתייצב לצילומי וידאו קליפים וצילומי תדמית לאלבום Rock or Bust. עקב כך, אנגוס יאנג גייס שוב את כריס סלייד להחליף את ראד בסיבוב ההופעות שנערך בשנים 2015–2016. לאחר שסיים ריצוי עונשו, ראד החל בתהליך שיקום שבמהלכו עבר ניתוח לב פתוח וחזר לנגן. בשנת 2018 התפרסמו תמונות פאפארצי שבהן נצפה ראד בחברת בריאן ג׳ונסון מחוץ לאולפן הקלטות בוונקובר, קנדה. שמועות אלו המשיכו בעקשנות לאורך שנת 2019 כאשר בראיונות לתקשורת דייב גרוהל ודי סניידר דיווחו על אלבום צפוי ואיחוד ההרכב הקלאסי של הלהקה שראד נמנה עליו. בספטמבר 2020 עלו לאתר הרשמי של הלהקה, ככל הנראה בטעות, תמונות המראות את ראד ביחד עם חברי הלהקה במה שנראה כסט צילומי וידאו קליפ. התמונות הורדו תוך זמן קצר אך הופצו בעקשנות על ידי אתרי מעריצים במדיה החברתית. באוקטובר 2020 אישרה הלהקה שאכן ראד חזר ללהקה וההרכב הקלאסי הוציא לאור סינגל בשם Shot in the Dark. מאוחר יותר הודיעה הלהקה באתרה הרשמי על אלבום חדש בשם Power Up שיצא ב 13 בנובמבר 2020. פיל ראד מזוהה עם מותג התופים של חברת סונור הגרמנית למעלה מארבעים שנה. לאורך השנים ראד ניגן בעיקר על סדרת ״דיזיינר״ היוקרתית, כעת מנגן על סדרת ה SQ². סונור השיקה בשנת 2009 סט Phil Rudd Special Edition Drum Set וגם סנייר כרום מעל בראס The Phil Rudd Signature Snare Drum אשר זמינים לרכישה על ידי מעריצים. 13x13 טום 16x16 פלור טום 18x18 פלור טום 22x18 תוף בס סנייר סונור סיגניצ׳ר הורסט לינק 14x5״, בראס סנייר סונור סיגניצ׳ר פיל ראד 14x5״, כרום מעל בראס ראד מנגן על מצילות מסדרת 2002 של החברה השווייצרית Paiste ונכלל ברשימת האמנים של החברה מינואר 1980. ראד אינו משתמש במצילת רייד כלל מאחר שאין לה שימוש בסגנון הנגינה שלו, הסט שלו מורכב ממצילות קראש והיי האט בלבד. 2002 מדיום היי האט 14״ 2002 קראש 20״ (3 מצילות) 2002 קראש 19״ (3 מצילות) פיל ראד מזוהה עם מותג עורות התופים Evans. פיל ראד מנגן עם מקלות תופים עשויי סגסוגת מצופים פוליאוריתן עם קצוות ניילון שפיתחה עבורו חברת Ahead. המקלות בגודל 5a מאורך ונקראים PHIL RUDD SUPER 5A. מדיה וקבצים בנושא פיל ראד בוויקישיתוף אתר האינטרנט הרשמי של פיל ראד פיל ראד, ברשת החברתית פייסבוק פיל ראד, במסד הנתונים הקולנועיים IMDb (באנגלית) פיל ראד, באתר AllMusic (באנגלית) פיל ראד, באתר MusicBrainz (באנגלית) פיל ראד, באתר Discogs (באנגלית) AFP: Timothy A. Clary, AC/DC inducted into Hall of Fame., ABC News, ‏15 באפריל 2014 (באנגלית) Phil Rudd - 100 Greatest Drummers of All Time, rollingstone.com, ‏31 במרץ 2016 Malcolm Dome19 May 2014, Eight facts about Phil Rudd, one of rock's great drummers, Classic Rock Magazine (באנגלית) 'Is this guy an AC/DC fan or something' - Auckland businessman buys rocker Phil Rudd's Tauranga home, NZ Herald (באנגלית) SunLive - Rudd named in Rolling Stone's top 100 - The Bay's News First, www.sunlive.co.nz (באנגלית) Phil Rudd, IMDb Angus Young On Phil Rudd's Return To ACDC 1995, YouTube Blabbermouth, Former AC/DC Drummer SIMON WRIGHT: 'I'm No PHIL RUDD', BLABBERMOUTH.NET, ‏2018-11-21 Pete Kaufmann, Reasons to Love Phil Rudd, Modern Drummer, ‏May 2010 Phil Rudd: The Very Definition of Rock Drumming, Modern Drummer Magazine, ‏2011-05-27 (באנגלית) Jabour, Bridie; agencies (2014-11-06). "AC/DC drummer Phil Rudd charged with attempting to procure murder". The Guardian (באנגלית בריטית). ISSN 0261-3077. נבדק ב-2020-10-10. Daniel Kreps, Daniel Kreps, Former AC/DC Drummer Phil Rudd Recovering From Heart Attack, Rolling Stone, ‏2016-08-31 (באנגלית) Martin KieltyPublished: August 8, 2018, AC/DC's Johnson, Rudd Reportedly Photographed at Recording Studio, Ultimate Classic Rock (באנגלית) Rumours of AC/DC recording in Vancouver get traction with another paparazzi-style photo, The Georgia Straight, ‏2018-08-15 (באנגלית) Stuart Williams 21 September 2020, Have AC/DC accidentally confirmed Phil Rudd and Brian Johnson are back?, MusicRadar (באנגלית) Dave LiftonPublished: October 6, 2020, Why AC/DC Welcomed Phil Rudd Back to the Band, Ultimate Classic Rock (באנגלית) AC/DC Are Ready to ‘Power Up,’ Blast New Single ‘Shot In The Dark’: Stream It Now, Billboard (באנגלית) AC/DC Confirm New Album Release Date, First Single Out Tomorrow, The Pit, ‏2020-10-06 (באנגלית) Sonor Artists - Phil rudd, sonor.com Paiste: Artists-> Phil Rudd (Setup), www.paiste.com Evans Drumheads : Artist Detail | Phil Rudd | Artist Details, start.daddario.com PHIL RUDD SUPER 5A, www.aheaddrumsticks.com